Cabak Kuba (burung)

Cabak Kuba (Antrostomus cubanensis), ialah spesies tukang dalam keluarga Caprimulgidae. Ia ialah endemik kepada Kuba.

 Taksonomi dan sistematik 
Ia pada asalnya diperihalkan sebagai Antrostomus cubanensis; genus tersebut kemudiannya dilonggokkan ke dalam genus Caprimulgus dan kemudian lagi dipulihkan sebagai genus berasingan. Jawatankuasa Ornitologi Antarabangsa (IOC), Handbook of the Birds of the World (HBW) oleh BirdLife International, dan taksonomi Clements menganggapnya sebagai spesies tersendiri. Menurut mereka, ia mempunyai dua subspesies, iaitu A. c. cubanensis dan A. c. insulaepinorum. Persatuan Ornitologi Amerika (AOS) menganggap kedua-dua subspesies tersebut dan cabak Hispaniola sebagai subspesies cabak Antillen Besar.Weber, D. (2020). HBW and BirdLife International (2020) Handbook of the Birds of the World and BirdLife International digital checklist of the birds of the world Version 5. Clements, J. F., T. S. Schulenberg, M. J. Iliff, T. A. Fredericks, J. A. Gerbracht, D. Lepage, S. M. Billerman, B. L. Sullivan, and C. L. Wood. 2022. 

 Pemerihalan 
Panjang subspesies A. c. cubanensis ialah . Jantan berberat kira-kira  dan betina . Bahagian atasnya perang gelap berbintik kelabu-kuning pucat, kuning pucat pudar, dan perang-kelabu. Ekornya perang dan tiga pasang bulu luarnya berhujung putih (jantan) atau kuning pucat (betina). Pasangan bulu paling dalamnya bercorak pucuk rebung perang-kelabu. Sayapnya berbintik, bersorot, dan berbelak perang letau terang. Mukanya kuning keperangan berbintik perang gelap, dagu dan tekaknya perang gelap berbintik lelang, dadanya perang gelap bertompok besar dan berbintik kecil putih-kuning pucat, dan perut serta lambungnya perang gelap berbintik kelabu. A. c. insulaepinorum lebih kecil, lebih gelap, dan berekor lebih pendek.Weber, D. (2020). 

 Taburan dan habitat 
Subspesies penama ditemui di pulau utama Kuba dan kebanyakan pulau kecil bersebelahan di kepulauan tersebut. A. c. insulaepinorum hanya terdapat di Pulau Muda. Ia mendiami landskap yang diperihalkan oleh pengarang berbeza-beza sebagai "belukar padat", "hutan kayu terbuka dan pinggir paya", dan "rimba yang agak tebal".Weber, D. (2020). 

 Tingkah laku 

 Pemakanan 
Ia bersifat krepuskul dan nokturnal. Mangsanya ialah serangga yang ditangkap dalam penerbangan, walaupun samada semasa penerbangan berterusan atau dengan menangkap dari tenggeran atau tanah tidak diketahui.Weber, D. (2020). 

 Pembiakan 
Ia membiak antara Mac dan Julai. Biasanya, dua biji telur sesangkak ditelurkan terus ke atas tanah tanpa sarang. Kedua-dua jantina dipercayai mengeram telur.Weber, D. (2020). 

 Vokalisasi 
Seruannya ialah "seruan satu sukukata yang agak keras dan dengung; raninya menaik dan menurun, dengan penurunan keseluruhan raninya".Weber, D. (2020). 

 Status 
IUCN telah menilainya sebagai Kurang Membimbangkan. Walaupun populasinya tidak diketahui, ia dipercayai semakin berkurang. Tiada ancaman segera telah dikenalpasti.BirdLife International (2018). "Cuban Nightjar Antrostomus cubanensis". IUCN Red List of Threatened Species. 2018. Retrieved 15 October 2021. Walau bagaimanapun, "kemusnahan habitat sudah pasti akan menjejaskan spesies tersebut, dan pemangsa yang diperkenalkan juga berpotensi menjadi ancaman."Weber, D. (2020). 

 Rujukan 

Kategori:Antrostomus
Kategori:Spesies kurang membimbangkan Senarai Merah IUCN